Document ID: 32014D0444

RÅDETS AFGØRELSE
af 8. juli 2014
om fjernelse af navnet på en stedfortrædende dommer ved Retten for EU-personalesager fra listen som fastsat i afgørelse 2013/181/EU
(2014/444/EU, Euratom)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 257,
under henvisning til traktaten om oprettelse af Det Europæiske Atomenergifællesskab, særlig artikel 106a, stk. 1,
under henvisning til protokollen vedrørende statutten for Den Europæiske Unions Domstol, særlig artikel 62c, stk. 2,
under henvisning til Europa-Parlamentets og Rådets forordning (EU, Euratom) nr. 979/2012 af 25. oktober 2012 om stedfortrædende dommere ved Retten for EU-personalesager (1), særlig artikel 4, første afsnit, og
ud fra følgende betragtninger:
(1)
Ved skrivelse af 7. marts 2014 er Haris TAGARAS trådt tilbage fra sit hverv som stedfortrædende dommer ved Retten for EU-Personalesager (i det følgende benævnt »EU-Personaleretten«).
(2)
I Europa-Parlamentets og Rådets forordning (EU, Euratom) nr. 979/2012 fastsættes det, at en stedfortrædende dommers navn udgår af listen over stedfortrædende dommere ved fratrædelse.
(3)
Der bør derfor vedtages en afgørelse om, at Haris TAGARAS' navn udgår af listen over stedfortrædende dommere ved EU-Personaleretten som fastsat i Rådets afgørelse 2013/181/EU (2) -
VEDTAGET DENNE AFGØRELSE:
Artikel 1
Navnet på Haris TAGARAS, tidligere dommer ved Retten for EU-personalesager, udgår af listen over stedfortrædende dommere ved Retten for EU-personalesager som fastsat i artikel 1 i afgørelse 2013/181/EU.
Artikel 2
Denne afgørelse træder i kraft dagen efter offentliggørelsen i Den Europæiske Unions Tidende.
Udfærdiget i Bruxelles, den 8. juli 2014

Labels: 11
15